ai4bharat/Pralekha huggingface dataset:
سائنس اور ٹیکنالوجی کی وزارت
ٹی ڈی بی-ڈی ایس ٹی، میسرزالکیمی ری سائیکلرز پرائیویٹ لمیٹڈ، گجرات کو ای ویسٹ، جیولرز ویسٹ اور آٹوموبائل کیٹالسٹ ویسٹ سے قیمتی دھاتوں کی بازیافت کے لیے ایک مربوط پلانٹ کی ارتقاء کے لیے تعاون کرتا ہے
ٹیکنالوجی ڈویلپمنٹ بورڈ نے آج ‘‘کچرے سے پاک شہروں کی جانب ٹیکنالوجی کی مداخلت’’ کے اقدام کے تحت دوسرے معاہدے پر دستخط کیے ہیں۔ ٹی ڈی بی نے ای ویسٹ، جیولرز ویسٹ، اور آٹوموبائل کیٹالسٹ ویسٹ سے قیمتی دھاتوں کی بازیافت کے واسطے ایک مربوط پلانٹ کی ترقی کے لیے میسرزالکیمی ری سائیکلرز پرائیویٹ لمیٹڈ، گجرات کے ساتھ ایک معاہدے پر دستخط کیے ہیں۔بورڈ نے 1.90 کروڑ روپے کی کل پروجیکٹ لاگت میں سے 1.14 کروڑ روپے کی امداد فراہم کرنے پر اتفاق کیا ہے۔
ٹیکنالوجی مداخلت پہل کا مقصد ایسی تجاویز کی حوصلہ افزائی کرنا ہے جو نہ صرف ہندوستانی شہروں سے کچرے کو ختم کریں گی بلکہ فضلے سے دولت پیدا کرنے کے لیے تکنیکی مداخلتوں کو بھی استعمال کریں گے۔ وزیر اعظم کے ویژن سے تحریک لیتے ہوئے، سوچھ بھارت مشن: اربن 2.0 کا مقصد ہمارے تمام شہروں کو کچرے سے پاک بنانا اور صفائی پر زور دینا ہے، ٹیکنالوجی ڈیولپمنٹ بورڈ  نے ہندوستانی کمپنیوں سے کچرے کے انتظام سے متعلق میدان میں کاروباری لین دین کے مرحلے پر جدید دیسی ٹیکنالوجیز کے استعمال کے لئے درخواستیں طلب کی ہیں۔
اس موقع پر بات کرتے ہوئے، ٹی ڈی بی کے سکریٹری، جناب راجیش کمار پاٹھک نے کہا،‘‘ٹیکنالوجی ڈیولپمنٹ بورڈ’’ کی کوڑا کرکٹ سے پاک شہروں کی طرف ٹیکنالوجی کی مداخلت’’ کی تجاویز کو ملک بھر کی ہندوستانی کمپنیوں کی طرف سے زبردست ردعمل ملا۔ان کمپنیوں نےایک صاف ستھرا اور زیادہ پائیدار مستقبل بنانے کے لیے اپنی وابستگی اور جوش و خروش کا مظاہرہ کیا ہے۔بورڈ کو کچرے کے انتظام سے متعلق میدان  میں کاروباری لین دین کے مرحلے پر کچرے سے پاک ہندوستان کے وژن کو حاصل کرنے کے لئے جدید اور دیسی ٹیکنالوجیز کی وسیع تر اور مختلف تجاویز موصول ہوئی۔’’
کمپنی نے پروسیسنگ کے لیے اپنے جدید طریقہ کار کو استعمال کرتے ہوئے ای ویسٹ، جیولری ویسٹ، اور کار کیٹالسٹ ویسٹ سے قیمتی دھاتوں کی بازیافت کے لیے ایک مربوط پلانٹ تیار کیا ہے۔ جب مذکورہ فضلے کو ایک منفرد تناسب یا امتزاج میں ملایا جاتا ہے تو بحالی کا تناسب نمایاں طور پر بڑھ جاتا ہے۔اس کے علاوہ، بعض نجاستیں بہاؤ کا کام کرتی ہیں، بحالی کے عمل میں مدد کرتی ہیں۔ انہوں نے قیمتی دھاتوں جیسے سونا، چاندی، پیلیڈیم، پلاٹینم، اور روڈیم کو ان تینوں کچرے کے امتزاج سے ٹی پی اے750 کی نصب صلاحیت پر بازیافت کرنے کی تجویز پیش کی ہے۔
یہ جدید طریقہ کار نہ صرف قیمتی دھاتوں کی بازیابی کے تناسب کو بڑھاتا ہے بلکہ فضلے کے انتظام کے لیے ایک پائیدار حل بھی پیش کرتا ہے۔ ان تین قسم کے فضلے سے قیمتی دھاتوں کو مؤثر طریقے سے نکال کر، یہ کان کنی کے روایتی طریقوں سے منسلک ماحولیات پر پڑنے والے مضر اثرات کو کم کرتا ہے۔ مزید برآں، نجاست کا بہاؤ کے طور پر استعمال نہ صرف بحالی کے عمل کو بہتر بناتا ہے بلکہ اضافی کیمیکلز کی ضرورت کو بھی کم کرتا ہے، جس سے یہ ایک سرمایہ کاری مؤثر اور ماحول دوست طریقہ بن جاتا ہے۔
الیکٹرانک فضلہ کی تجارت کا انتظام بنیادی طور پر غیر رسمی ذرائع سے کیا جاتا ہے، جس سے ماحولیاتی خطرات، حکومتی ٹیکس اور وسائل کی کمی ہوتی ہے۔ پروجیکٹوں کا مقصد اس مسئلے کو کم کرنا اور مؤثر لاگت سے کچرے کو جمع کرنے کے لیے سرکلر اکانومی ماڈلز کو فروغ دینا ہے۔ پروسیسنگ کی مجوزہ صلاحیت ٹی پی اے750 ہے، جو ہندوستانی بازار کا 0.0187فیصد ہے۔ عالمی سطح پر ای فضلہ کے حجم میں اضافہ متوقع ہے، جس سے مقامی اور عالمی سطح پر پروجیکٹ کے قابل عمل ہونے کی صلاحیت کو اجاگر کیا جائے گا۔
نوجوانوں کے امور اور کھیل کود کی وزارت
نوجوانوں کے امور اور کھیل کود کے وزیر جناب کرن رجیجو نے اسپورٹس اتھارٹی آف انڈیا کا نیا لوگو لانچ کیا۔ ان کا کہنا ہے کہ یہ لوگو کھیل کود میں عمدگی کے فروغ کے سلسلے میں ایس اے آئی کے تعاون کو نمایاں کرتا ہے
نئی دہلی، 30 ستمبر 2020: نوجوانوں کے امور اور کھیل کود کے وزیر جناب کرن رجیجو نے آج دہلی کے میجر دھیان چند اسٹیڈیم میں اسپورٹس اتھارٹی آف انڈیا کا نیا لوگو لانچ کیا۔ اس تقریب میں کھیل کود سکریٹری روی متل، انڈین اولمپک ایسو سی ایشن کے صدر جناب نریندر بترا اور ایس اے آئی کے ڈائرکٹر جنرل جناب سندیپ پردھان نے اسٹیڈیم میں وزارت کے سینئر افسران کے ساتھ شرکت کی۔ متعدد ایتھلیٹ حضرات، کوچ حضرات اور کھیل کود کے دیگر شائقین نے بھی اس تقریب میں ملک بھر سے ویڈیو کانفرنسنگ کے توسط سے شرکت کی۔
نئے ایس اے آئی لوگو کی اہمیت پر اظہار خیال کرتے ہوئے جناب کرن رجیجو نے کہا کہ ایس اے آئی کھیل کود ایکو نظام میں قائدانہ کردار ادا کرتی آئی ہے اور اس نے کھیل کود میں عمدگی کو فروغ دینے میں بنیادی کردار ادا کیاہے۔ اس نے ایتھلیٹ حضرات کو درکار ضروری مدد فراہم کی ہے تاکہ وہ اپنے کھیل کود کے کیرئیر کو آگے بڑھا سکیں اور حصولیابیوں سے بھرپور زندگی کی جانب قدم بڑھا سکیں اور کھیل کود کی دنیا میں اپنا نام روشن کر سکیں۔ متعدد معروف شخصیات کی کامیابی سے اس بات کا اظہار ہوتا ہے کہ ایک کھلاڑی کو ایس اے آئی میں آگے بڑھنے کے بڑے عمدہ مواقع فراہم کرائے جاتے ہیں۔ لفظ ایس اے آئی بذاتِ خود مختلف النوع شراکت داروں کی قطار میں اس ادارے کو ایک منفرد شناخت عطا کرتا ہے اور یہ اسپورٹس اتھارٹی آف انڈیا کے شایانِ شان ہے۔ بھارتی ترنگا اور چکر کا نیلا رنگ قومی جوش و جذبے میں اضافہ کرتا ہے کیونکہ ایس اے آئی نے کھیل کود برادری کے چند ایسے بڑے ناموں کی پرورش کی ہے جو مطلع عالم پر بھارت کی نمائندگی کرتے ہیں۔
کھیل کو د کے سکریٹری جناب روی متل نے ایس اے آئی کو ایک نیا لوگو جس کے لئے بڑی تعداد میں اندراجات وصول ہوئے تھے، کا ڈیزائن وضع کرنے کی پہل قدمی کے لئے مبارکباد پیش کی۔
ایس اے آئی کو ملک میں اس وقت سے کھیل کود ایکو نظام میں محوری حیثیت حاصل رہی ہے جب 1982 میں اس کا قیام عمل میں آیا تھا اور یہ ادارہ ملک بھر کے بنیادی سطح کے ہونہار کھلاڑیوں کی شناخت اور انہیں پروان چڑھانے میں سرگرم کردار ادا کرتا آیا ہے۔ نیا لوگو یا علامتی نعرہ ایس اے آئی کی کایہ پلٹ کے سفر کی علامت ہے جس سے ملک میں کھیل کود میں عمدگی پیدا کرنے کے لئے بنیادی سطح کے ہونہار کھلاڑیوں کی شناخت اور پرورش کا پہلو اجاگر ہوتا ہے۔
ایس اے آئی کا لوگو
صدر جمہوریہ کا سکریٹریٹ
صدر جمہوریہ ہند نے گنی میں وفد کی سطح کے مذاکرات کی قیادت کی اور ان کے موجودگی میں مفاہمت ناموں پر دستخط ہوئے؛ انہوں نے کہا کہ ہندوستان گنی کے قومی ترقی کے منصوبے کی حمایت میں گنی کے ساتھ اقتصادی تعلقات کو مستحکم کرنے کے لیے پابند عہد ہے
ہندوستان نے کوناکری واٹر سپلائی پروجیکٹ کے لیے 170 ملین تک امریکی ڈالر کے قرض کی پیشکش کی
نئی دہلی،03 اگست / صدر جمہوریہ ہند جناب رام ناتھ کووند بینن ، گامبیا اور گنی کے اپنے دورے کے آخری مرحلے میں گزشتہ شام  کوناکری، گنی پہنچے۔ گنی کا دورہ کرنے والے وہ ہندوستان کے پہلے سربراہ مملکت /سربراہ حکومت بن گئے ہیں۔ کوناکری ہوائی اڈے پر آمد پر صدر جمہوریہ جناب رام ناتھ کووند کا گنی کے صدر پروفیسر الفا کونڈے نے خیرمقدم کیا اور اُن کا رسمی استقبال کیا گیا۔
آج  صدر جمہوریہ نے صدر کونڈے سے ملاقات کی۔ اُ ن کے ساتھ بات چیت کے دوران صدر جمہوریہ نے کہا کہ ہندوستان گنی کے ساتھ اپنے سیاسی تعلقات کو اپگریڈ کرنا چاہتا ہے اور انہیں توسیع دینا چاہتا ہے۔ اس بات پر زور دینے کے لیے کہ ہندوستان گنی کے ساتھ اپنے تعلقات کو کتنی اہمیت دیتا ہے، ہندوستان نے اس سال جنوری میں کوناکری میں ہندوستانی سفارتخانہ کھولا ہے۔ بعد میں صدر جمہوریہ نے دونوں ملکوں کے درمیان وفد کی سطح کے مذاکرات کے دوران قیادت کی۔
صدر جمہوریہ نے کہا کہ ہندوستان گنی کے قومی ترقی کے منصوبے کی حمایت میں گنی کے ساتھ اقتصادی تعلقات کو مستحکم کرنے کے لیے پابند عہد ہے۔ ہندوستان نے توانائی ، صحت اور ٹرانسپورٹیشن کےشعبوں میں گنی کے ذریعے شناخت کیے گئے پروجیکٹوں کے لیے، جن میں علاقائی اسپتالوں کے پروجیکٹ بھی شامل ہیں،مالی امداد فراہم کرائی ہے۔ ہندوستان نے کوناکری واٹر سپلائی پروجیکٹ کے لیے 170 ملین امریکی ڈالر تک کے قرض کی پیشکش کی ہے۔
صدر جمہوریہ کو یہ جان کر خوشی ہوئی کہ ہندوستان گنی کے اعلیٰ ترین تجارتی شراکت داروں میں شامل ہے۔ انہوں نے کہا کہ ہندوستان کی ترقی اور گنی کی قدرتی طاقت ایک دوسرے کی تکمیل کرتی ہے۔ ہندوستانی کمپنیاں گنی میں خصوصی طور پر کانکنی ، بنیادی ڈھانچے، صحت اور ادویات سازی کے شعبوں میں سرمایہ کاری کی خواہشمند ہیں۔
صدر جمہوریہ نے کہا کہ ہندوستان افریقی یونین کے معاملات ،خصوصی طور پر مغربی افریقی ممالک میں امن، سلامتی اور استحکام سے متعلق معاملات سے نمٹنے میں گنی کے قائدانہ رول کی ستائش کرتا ہے۔ انہوں نے کہا کہ آج دہشت گردی انسانیت کے لیے سب سے بڑا خطرہ ہے اور ہمیں اس برائی کےخلاف عالمی جنگ کو مضبوط کرنے کے لیے مل کر کام کرنا چاہیے۔
دونوں ممالک کی جانب سے اقوام متحدہ کی سلامتی کونسل میں نمائندگی میں اضافہ کرنے ، اسے مزیدذمہ دار ، شفاف ،شمولیت والا اور مؤثر بنانے کے لیے کثیر جہتی رجحان اور جامع اصلاحات کے لیے اپنی عہد بندی کی توثیق نو کی۔ صدر الفا کونڈے نے 2022-2021 مدت کے لیے اقوام متحدہ کی سلامتی کونسل کے ایک غیر مستقل رکن کی حیثیت سے ہندوستان کی امیدواری کے لیے حمایت کا اظہار کیا۔
دونوں ملکوں کے صدور درج ذیل مفاہمت ناموں پر دستخط کیے جانے اور ان کے تبادلے کے دوران موجود تھے۔
الف) روایتی نظام علاج اور ہومیو پیتھی کے شعبے میں تعاون کے بارے میں حکومت جمہوریۂ گنی اور حکومت جمہوریہ ہند کے درمیان مفاہمت نامہ ۔
ب) ای-وی بی اے بی نیٹ ورک پروجیکٹ میں شرکت کے لیے ٹیلی کمیونکیشنز کنسلٹینٹس انڈیا لمیٹڈ اور حکومت جمہوریہ گنی کے درمیان مفاہمت نامہ ۔
ج) قابل تجدید توانائی کے شعبے میں تعاون سے متعلق حکومت جمہوریہ ہند اور حکومت جمہوریہ گنی کے درمیان مفاہمت نامہ ۔
شام کو صدر جمہوریہ اس ضیافت میں شرکت کریں گے جو گنی کے صدر ان کے اعزاز میں دیں گے۔
ٹیکسٹائلز کی وزارت
ہندوستان کی سنٹرل کاٹیج انڈسٹریز کارپوریشن، مارکیٹ کی موجودگی میں اضافہ کرنے اور دستکاری اور ہینڈ لوم مصنوعات کو صارفین کے لیے آسانی سے قابل رسائی بنانے کے لیے، او این ڈی سی میں آن بورڈ ہوئی
سی سی آئی سی نے 8 سے 23 جولائی 2023 تک ’میگا سیل‘ پروموشنل مہم کا اہتمام کیا
اوپن نیٹ ورک فار ڈیجیٹل کامرس کے ساتھ، ٹیکسٹائل کی وزارت کے تحت سرکاری شعبہ کی ایک کمپنی، ہندوستان کی سنٹرل کاٹیج انڈسٹریز کارپوریشن لمیٹڈ  کے تعاون کے موقع اور’میگا سیل‘ پروموشنل مہم کے آغاز کے موقع پر، سی سی آئی سی نے کل جواہر ویاپار بھون، جن پتھ، نئی دہلی میں اپنے شو روم میں ایک عظیم الشان تقریب کا اہتمام کیا تھا۔
ٹیکسٹائل کی وزارت میں سکریٹری محترمہ رچنا شاہ نے او این ڈی سی ڈیجیٹل پلیٹ فارم پر سی سی آئی سی کی بورڈنگ کا آغاز کیا اور وزارت ٹیکسٹائل کےجوائنٹ سکریٹری اور سی سی آئی سی، کے ایم ڈی جناب اجے گپتاکی موجودگی میں ’’میگاسیل‘‘ کا افتتاح کیا۔ او این ڈی سی کے ایم ڈی اور سی ای او جناب ٹی کوشی اور دیگر سینئر افسران بھی اس موقع پر موجود تھے۔
سی سی آئی سی کا، او این ڈی سی کے ساتھ تعاون، سی سی آئی سی کے اپنی مارکیٹ میں موجودگی کو بڑھانے اور دستکاری اور ہینڈ لوم مصنوعات کی اپنی شاندار رینج کو او این ڈی سی نیٹ ورک کے اندر مختلف خریدار ایپس پر ،صارفین کے لیے آسانی سے قابل رسائی بنانے کے عزم کی نشاندہی کرتا ہے۔
سی سی آئی سی نے ،کاریگروں اور بُنکروں کی مدد کرنے اور آتم نربھر بھارت اور ووکل فار لوکل کے مقامی اقدامات کے وژن میں حصہ رسدی کے لیے، 08 سے 23 جولائی 2023 تک ’میگاسیل‘ پرموشنل مہم کا انعقاد کیا ہے۔ اس مہم میں دستکاری اور ہینڈ لوم پر 30 فیصد تک رعایت کی پیشکش کی گئی ہے۔ اس میں ہندوستان کے روایتی فن، دستکاری اور دستکاروں کو فروغ دینا ہے۔ ہر پروڈکٹ حقیقی، خصوصی اور مستند ہے اور صداقت، معیار اور پیسے کی قیمت کی یقین دہانی کے ساتھ پروموشنل سیل 23 جولائی 2023 تک صبح 10 بجے سے شام 7بجے تک جاری رہے گی۔
ٹیکسٹائل کی وزارت کے تحت سرکاری شعبے کی ایک کمپنی، سنٹرل کاٹیج انڈسٹریز کارپوریشن آف انڈیا لمیٹڈ، نئی دہلی اور دیگر میٹروپولیٹن شہروں میں اپنے شو رومز کے ذریعے مستند ہندوستانی ہینڈ لوم اور دستکاری کی بہترین مصنوعات کے فروغ اور خوردہ مارکیٹنگ میں مصروف ہے۔
وزارت دفاع
بی آر او نے منالی-سرچو راستے کو ریکارڈ وقت میں بحال کیا
اہم نکات
بی آر او نے خطرناک بارالاچا لا درّہ  پر مرمت کا کام کرتے ہوئے ریکارڈ وقت میں منالی سے سرچو تک کا راستہ بحال کیا۔
بی آر او نے برف ہٹانے کے کام میں ایک خصوصی ٹیم کو شامل کرنے کے لیے ہوائی خدمات کا استعمال کیا اور امید سے تقریباً ایک مہینہ سے زیادہ وقت پہلے ہی سڑک اور درّہ کو کھول دیا۔
حالانکہ ابتدائی مرحلہ میں صرف ضروری سامان لے جانے والی فوج کی گاڑیوں کو ہی اس راستے پر آمد و رفت کی اجازت دی جائے گی، اس کے بعد مقامی شہری انتظامیہ کی اجازت کے بعد شہری نقل و حمل کی سرگرمیوں کو منظوری دی جائے گی۔
بارڈر روڈ آرگنائزیشن  نے شمال مغربی سرحدی علاقوں میں درّے کھولنے کی قواعد میں ایک اور بڑی کامیابی حاصل کرتے ہوئے 26 مارچ، 2022 بروز ہفتہ کو ہماچل پردیش کی قومی شاہراہ 1 ڈی پر 210 کلومیٹر لمبے منالی-سرچو راستے کو بحال کر دیا۔ یہ کامیابی بی آر او ے ذریعے قومی شاہراہ-1 پر سرینگر-کرگل-لیہ سڑک پر شہری ٹریفک کے لیے زوجیلا درّہ کھولے جانے کے ایک دن بعد حاصل کی گئی ہے۔ منالی-سرچو راستے کے پھر سے بحال ہوجانے پر ہماچل پردیش کے لاہول ضلع سے اس کا اہم رابطہ قائم ہو جاتا ہے، جو اسے آگے لداخ میں لیہ کی طرف جوڑ دیتا ہے۔
ماضی میں یہ درّہ اور سڑک عام طور پر اپریل کے آخری ہفتے میں کھلا کرتے تھے، لیکن 26 مارچ کو ایک سڑک قافلہ کی کامیاب آمد و رفت ے ساتھ ہی بی آر او نے تقریباً ایک مہینہ پہلے ہی اس درّے کو بحال کر دیا جو اپنے آپ میں ایک ریکارڈ ہے۔
سردیوں کے دوران عام طور پر یہ راستہ سال میں 180-160 دنوں کے لیے بند رہتا ہے، لیکن بی آر او نے اس روڈ کو پروجیکٹ دیپک کے تحت 117 دنوں میں ہی کھول دیا ہے، اس سڑک پر آخری قافلہ 29 نومبر 2021 کو روانہ ہوا تھا۔ منالی-سرچو راستہ کی جلد بحالی اس وجہ سے بھی زیادہ قابل تعریف ہے کیوں کہ اس سال اس علاقے میں پچھلے سال کے مقابلے زیادہ برفباری دیکھی گئی تھی۔
منالی-سرچو راستے کا پھر سے کھولا جانا زانسکر رینج کے سب سے اونچے درّوں میں سے ایک خطرناک بارالاچا لا درّے  پر برف ہٹانے کی کامیاب کارروائی پر ہی منحصر تھا۔ بی آر او نے دو طرف سے برف ہٹانے والی ٹیموں کی ایک ساتھ تعیناتی کے ساتھ ہی پاٹسیو سے بارالاچا لا اور سرچو سے بارالاچا لا تک دو طرفہ طریقہ کار اپنایا۔
چونکہ سردیوں کے دوران سرچو ملک کے بقیہ حصوں سے کٹ جاتا ہے، اس لیے پروجیکٹ کے ذریعے کارروائی اور منصوبہ کے حصہ کے طور پر پچھلے سال نومبر میں سرچو کیمپ واقع اسنو کلیئرنس پلانٹ کے ضروری آلات اور پرزوں کا پیشگی ذخیرہ کر لیا گیا تھا۔ جلد کامیابی حاصل کرنے اور درّہ اور سڑک کو جلدی کھولنے کے لیے 05 مارچ، 2022 کو سرچو سے برف ہٹانے والی ٹیم کا ہوائی انڈکشن شروع کیا گیا تھا۔ برف ہٹانے کا کام شروع کرنے کے لیے چھ ماہر آپریٹروں اور ٹیکنیشین کی ٹیم کو بارالاچالا میں چھوڑا گیا تھا۔
احتیاط کے طور پر شروعاتی دنوں میں سڑک صرف فوج کے رسد والے قافلے کی آمد و رفت کے لیے کھولی جائے گی، تاکہ محاذ والے علاقوں میں تعینات فوجیوں کے لیے ضروری سپلائی کی جا سکے۔ مستقبل قریب میں شہری انتظامیہ سے منظوری ملنے پر تمام قسم کی نقل و حمل کی آمد و رفت شروع ہو جائے گی۔
صحت اور خاندانی بہبود کی وزارت
کووڈ-19پر اپڈیٹ
نئی دہلی،2 جولائی ، 2020،کچھ میڈیا رپورٹوں کے ذریعہ صحت اورخاندانی بہبود کی وزارت کے نوٹس میں یہ بات یا جانکاری آئی ہے کہ حکومت ہند کے ذریعہ سپلائی کئے گئے وینٹی لیٹروں میں ہائی لیول پازیٹیو ایئر پریشر ، موڈ کے دستیاب نہ ہونے کا معاملہ اٹھایا گیا ہے۔
صحت اور خاندانی بہبودکی وزارت کے ذریعہ دہلی کے جی این سی ٹی سمیت ریاستوں اور مرکز کے زیرانتظام علاقوں کو سپلائی کئے گئے ‘ میک ان انڈیا’ وینٹی لیٹر، آئی سی یو کے لئے بنائے گئے ہیں۔ ان کووڈ وینٹی لیٹروں کے لئے تکنیکی ہدایات اسپیسی فکیشنز صحت اور خاندانی بہبود کی وزارت کے ڈائرکٹر جنرل ہیلتھ سروسیز ، کی سربراہی میں ڈومین نالج ایکسپرٹس کی ایک تکنیکی کمیٹی کے ذریعہ مقرر کی گئی ہیں، جس کے مطابق وینٹی لیٹرس کی خریداری کی گئی اور انہیں سپلائی کیاگیا۔ وینٹی لیٹروں کی خریداری اور سپلائی کے لئے ان ہدایات کی تعمیل کی گئی۔
ریاستوں اور مرکز کے زیر انتظام علاقوں کو سپلائی کئے گئے وینٹی لیٹرس ماڈل بی ای ایل اور اے جی وی اے تکنیکی کمیٹی کے ذریعہ طے کی گئی ہدایات یا اسپیسی فکیشنز کے مطابق ضرورتوں کی تکمیل کرتے ہیں۔ان کفایتی اور ہندوستان میں بنائے گئے وینٹی لیٹروں میں بی آئی پی اے پی موڈ اور ایسے دیگر موڈ ہیں، جن کو تکنیکی ہدایات کے تحت تجویزکیاگیا ہے۔ان وینٹی لیٹرس کی سپلائی یوزر مینولز اور فیڈبیک فارمس، جنہیں لازمی طور پر وضاحت کے ساتھ ریفر کیاجانا چاہئے، کے ساتھ کی جا رہی ہے۔
۔۔۔۔۔۔۔۔۔۔۔
م ن۔اگ۔ک ا۔
U-3640
(
سماجی انصاف اور تفویض اختیارات کی وزارت
جناب رتن لال کٹاریہ نے ڈی اے آئی سی کے نومنتخب پوسٹ ڈاکٹورل فیلوز سے ملک کی ترقی میں تعاون کرنے کی اپیل کی
حکومت ہند کی سماجی انصاف اور تفویض اختیارات کی وزارت کے مالی تعاون سے کام کرنے والے ڈاکٹر امبیڈکر انٹرنیشنل سینٹر نے ڈاکٹر امبیڈکرڈاکٹورل فیلو شپ اور ڈاکٹر امبیڈکرپوسٹ ڈاکٹورل فیلو شپ  شروع کی ہے۔ڈی اے آئی سی نے فروری 2021 کے بیچ میں 30 پوسٹ ڈاکٹورل اسکالرس کا انتخاب کیا ہے جس میں سے 28 فیلو قومی اور 2 فیلوکو بیرون ملک کی فیلو شپ ملی ہے۔
نئی دہلی میں آج ڈی اے آئی سی کے پوسٹ ڈاکٹورل فیلو کے اورینٹیشن پروگرام سے اپنے خطاب کے دوران سماجی انصاف اور تفویض اختیارات کے وزیر مملکت جناب رتن لال کٹاریہ نے ڈاکٹر امبیڈکر انٹرنیشنل سینٹر  کے نومنتخب پوسٹ ڈاکٹورل فیلوز سے اپیل کی ہے کہ وہ اس موقع کا بھرپورفائدہ اٹھائیں اور حکومت کے ‘سب کا ساتھ سب کا وکاس’ کے وژن میں شامل ہوتے ہوئے ملک کی ترقی میں اپنا تعاون دیں۔
جناب کٹاریہ نے کہا کہ ‘‘ان دو سالوں کے دوران آپ کو ملک کے موجودہ سماجی اور اقتصادی مسائل کو سمجھنا چاہیے، ان پر تحقیق کرنی چاہیے اور ایسے راستے بتانے چاہئیں تاکہ ملک ان سے مضبوطی سے لڑسکے۔’’
جناب کٹاریہ نے مزید کہا کہ حکومت نے پچھلے پانچ سالوں میں تحقیق سے متعلق خاص کوششیں کی جس کی وجہ سے ملک کی چند نامور یونیورسٹیوں نے دنیا میں اپنے علم کا پرچم لہرانا شروع کیا ہے۔انہوں نے اعتماد کا اظہار کیا کہ وزیراعظم کے وژن کے تحت ڈی اے آئی سی بھی بہت جلد نامورقومی اور بین الاقوامی اداروں کی لیگ میں شامل ہوجائےگا۔
ڈاکٹر امبیڈکر انٹرنیشنل سینٹر کا افتتاح وزیراعظم نے 7دسمبر 2017 کو سماجی اور اقتصادی مسائل پر تحقیق کے ایک اہم مقام کے طور پر کیا تھا۔اس سینٹرکو پالیسی بنانے اور پروجیکٹ شروع کرنے، تحقیق اور فیلڈ ورک کی راہ ہموارکرنے کے لیے حکومت کے تھنک ٹینک کے طورپر شروع کیا گیا تھا۔اس وژن کو پورا کرنے کے مقصد سے سماجی انصاف اور تفویض اختیارات کی وزارات اس سینٹر کو آگے بڑھانے اور ریسرچ اور اصلی سوچ کا گہوارہ بنانے کے لیے رات دن کام کررہی ہے۔اسی مقصد کو پورا کرنے کے لیے اس سینٹر میں بیش قیمتی ڈیجیٹل ذخیرہ کے ساتھ ایک وسیع لائبریری قائم کی گئی ہے۔
وزارتِ تعلیم
جناب دھرمیندر پردھان نے ہماچل پردیش کے کانگڑا فورٹ میں، یوگا کے بین الاقوامی دن 2022 کے پروگرام میں شرکت کی
یوگا کو ،بال واٹیکا سے درجہ 12 تک کے تعلیمی نصاب کا حصہ بنایا جا رہا ہے: جناب دھرمیندر پردھان
مرکزی وزیر تعلیم نے ، تعلیمی اداروں سے اپیل کی کہ وہ یوگا کے بارے میں تحقیق اور مباحثوں کا اہتمام کریں
‘‘آزادی کا امرت مہوتسو’’ کے سال میں یوگا کا بین الاقوامی دن 2022 منایا جا رہا ہے۔ تعلیم اور ہنر مندی کے ترقی کے مرکزی وزیر جناب دھرمیندر پردھان نے آج ہماچل پردیش کے مشہور مقام کانگڑا فورٹ میں یوگا کے بین الاقوامی دن 2022 کے پروگرام میں شرکت کی۔ انہوں نے کانگڑا فورٹ میں 400 سے زیادہ طلباء اور دیگر معززین کے ساتھ یوگا کیا۔ یوگا کے بین الاقوامی دن 2022 کا موضوع ‘‘انسانیت کے لئے یوگا’’ ہے۔
اس موقع پر خطاب کرتے ہوئے جناب پردھان نے کہا کہ یوگا ، جسم ، دماغ اور روح میں ہم آہنگی کے لئے موزوں سائنس ہے۔
انہوں نے بتایا کہ قومی تعلیمی پالیسی 2020 میں یوگا کو اہمیت دی گئی ہے اور اس کو بال واٹیکا سے لے کر درجہ 12 تک کے تعلیمی نصاب کا ایک حصہ بنایا جا رہا ہے۔ مرکزی وزیر تعلیمی اداروں سے اپیل کی کہ وہ یوگا کے بارے میں تحقیق اور مباحثوں کا اہتمام کریں۔
وزیر موصوف نے کہا کہ کانگڑا فورٹ کے پرسکون ماحول میں یوگا کرنا بہت ہی سکون بخش تھا۔ انہوں نے ایک منفرد پہل ‘گارجین رنگ’ کے ایک حصے کے طور پر کانگڑا فورٹ کو ہماچل پردیش کی ایک اہم وراثت بنانے کے لئے وزیراعظم جناب نریندر مودی کا شکریہ ادا کیا۔
وزیر موصوف نے سبھی اپیل کی کہ وہ ایک پر امن اور خوش حال دنیا کے لئے یوگا کو ایک طرز زندگی کے طور پر اختیار کرنے کا حلف لیں۔ یوگا اتحاد پیدا کرتا ہے اور ایک ہونے کے جذبے کو فروغ دیتا ہے۔ یوگا سبھی کے لئے ہے۔
تعلیم کے وزیر مملکت جناب سبھاس سرکار نے بیلور مٹھ، مغربی بنگال سے شرکت کی۔ تعلیم کی وزیر مملکت محترمہ اناپورنا دیوی نے دی گریٹ لیونگ چولا ٹیمپل، تھنجاور، تمل ناڈو ، اور تعلیم کے وزیر مملکت جناب راج کمار رنجن سنگھ نے ایلی فینٹ ٹیرس، انکور، آرکیالوجیکل پارک، سیئم رِیپ، کمبوڈیا سے شرکت کی۔
آزادی کا امرت مہوتسو  کی تقریبات کے ساتھ دنیا بھر میں شاندار طریقے سے یوگا کے بین الاقوامی دن کی تقریبات منائی گئیں۔ یوگا کے بین الاقو امی دن کا بنیادی مقصد عوام کے لئے یوگا کے صحت سے متعلق فائدوں کے بارے میں عوام میں بیداری پیدا کرنا ہے۔ گزشتہ برسوں میں یوگا کا بین الاقوامی دن صحت کے لئے ایک عوامی تحریک بن گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔


U-6765
(Visitor Counter : 77
وزیراعظم کا دفتر
وزیراعظم نے نائب صدر جمہوریہ سے ملاقات کی
وزیراعظم جناب نریندر مودی نے نائب صدر جمہوریہ ہند جناب جگدیپ دھنکڑ سے ملاقات کی۔
وزیراعظم نے ٹوئیٹ کرکے بتایا:
’’نائب صدر جمہوریہ جناب جگدیپ دھنکڑ جی سے ملاقات کی۔‘‘
کابینہ
کابینہ نے یونیورسل پوسٹل یونین کے آئین میں اضافی 10ویں پروٹوکول کو شامل کرنے کی تصدیق کو منظوری دی
نئی دہلی؍24؍دسمبر ؍وزیراعظم جناب نریندر مودی کی سربراہی میں مرکزی کابینہ نے آج یونیورسل پوسٹل یونین کے آئین میں 10ویں اضافی پروٹوکول کو شامل کئے جانے کی تصدیق کر دی ہے۔ اس پروٹوکول کو 3سے7ستمبر 2018 تک ایتھوپیا کے شہر عدیس اَبابا میں منعقد یونین کے دوسرے غیر معمولی اجلاس کےذریعہ اپنایا گیاتھا۔
کابینہ کی منظوری سےہندوستان کی حکومت کے ڈاک محکمے کو اس پر صدرجمہوریہ کے دستخط حاصل کرنےاورحکومت ہند کے قوانین کے مطابق اسے سفارتی چینلوں سے یوپی یو کے انٹرنیشنل بیورو کے ڈائرکٹر جنرل کو سونپنے کا اختیار مل جائے گا۔
مرکزی کابینہ کےذریعے یوپی یو کےآئین میں 10ویں اضافی پروٹوکول کو شامل کرنے کی تصدیق کرنےسےہندوستان ایک رُکنی ملک کے طور پر یوپی یوکےآئین کے 25ویں آرٹیکل کے فرائض کو پوراکر سکےگا۔اس کے ساتھ ہی ڈاک محکمہ یوپی یوکےکنونشن کی دفعات کو ہندوستان میں نافذ کرنے کے لئے کوئی بھی انتظامی حکم جاری کر سکےگا۔
۔۔۔۔۔۔۔۔۔۔
م ن۔ ح ا ۔ ک ا۔
U-6028
(Visitor Counter : 43
اسٹیل کی وزارت
این ایم ڈی سی کی اب تک کی بہترین سالانہ مالی کارکردگی
نئی دہلی،28 مئی ، 2022/ اسٹیل کی وزارت کےتحت کانکنی کے بھارت کے ایک بڑے کارپوریشن نیشنل مینرل ڈیولپمنٹ کارپوریشن  نے مالی سال 22-2021 کے دوران 42.19 ملین ٹن خام لوہے کی پیداوار کی اور 40.56 ملین ٹن خام لوہے کی فروخت کی۔ اس کے ساتھ ہی کمپنی نے اب تک کی سب سے مستحکم تاریخ رقم کی ہے ۔ کمپنی نے پچھلے مالی سال میں 34.15 ملین ٹن خام لوہے کی پیداوار کی تھی جو 24 فیصد تھی اور مالی سال 2021 میں 33.25 ملین تن خام لوہے کی پیداوار کی تھی جو 22 فیصد تھی۔
|
|
|
|
چوتھی سہ ماہی
|
|
سالانہ
|
|
|
|
2020-21
|
|
2021-22
|
|
2020-21
|
|
2021-22
|
|
خام لوہے کی پیداوار 
|
|
12.31
|
|
13.86
|
|
34.15
|
|
42.19
|
|
خام لوہے کی فروخت 
|
|
11.09
|
|
12.29
|
|
33.25
|
|
40.56
|
|
مجموعی کاروبار 
|
|
6,848
|
|
6,702
|
|
15,370
|
|
25,882
|
|
ٹیکس سے پہلے منافع 
|
|
4,269
|
|
2,880
|
|
8,902
|
|
12,981
|
|
ٹیکس کے بعد منافع 
|
|
2,838
|
|
1,815
|
|
6,253
|
|
9,398
|
|
ڈویڈینڈ 
|
|
-
|
|
7.76
|
|
14.74
42 ملین ٹن کا سنگ میل طے کرتے ہوئے ملک کے خام لوہے کے سب سے بڑے پروڈیوسر نے ابھی تک کا سالانہ بہترین مالی نتیجہ پیش کیا ہے۔ مالی سال 2022 میں اُس نے 25882 کروڑ روپے کا مجموعی کاروبار دیاجبکہ اس سے پچھلے سال 15370 کروڑ روپے کا کاروبار کیا جو 68 فیصد زیادہ ہے۔ این ایم ڈی سی نے مالی سال 22-2021 میں ٹیکس سے پہلے کا منافع 12981 کروڑ روپے بتایا ہے جو مالی سال 21-2020 کی 8902 کروڑ روپے کی رقم سے 46 فیصد زیادہ ہے۔ اسی سال کے دوران ٹیکس کے بعد منافعے کی رقم 9398 کروڑ روپے تھی جس سے 50 فیصد کی بڑی ترقی کی عکاسی ہوتی ہے ۔ اس کے تحت اس سے پچھلے مالی سال میں 6253 کروڑ روپے حاصل ہوئے۔ سرکاری شعبے کی کمپنی نے مالی سال 2022 میں 1474 فیصد کا ڈویڈینڈ تقسیم کیا جو ابھی تک کی سب سے بڑی رقم ہے۔
اس مضبوط کارکردگی کے ساتھ این ایم ڈی سی نے مالی سال 22-2021 کی چوتھی سہ ماہی میں 13.86 ملین ٹن خام لوہے کی پیداوار کی ، جبکہ سی پی ایل وائی میں 12.31،ملین ٹن کی پیداوار کی تھی جو 13 فیصد ترقی تھی۔ یہ مالی سال 21-2020 کی چوتھی سہ ماہی میں 12.29 ملین ٹن خام لوہے کی فروخت میں 11 فیصد شرح ترقی ہے۔ مالی سال کی چوتھی سہ ماہی میں مجموعی کاروبار 6702 کروڑ روپے تھا۔ جبکہ ٹیکس سے پہلے کا منافع اور ٹیکس کے بعد کا منافع بالترتیب 2880 کروڑ روپے اور 1815 کروڑ روپے تھا۔
مالی سال 22-2021 کے لیے آڈٹ کیے گئے مالی نتائج کو این ایم ڈی سی کے سی ایم ڈی ، جناب سمیت دیب کی صدارت کےتحت 26 مئی ، 2022 کو میٹنگ کی گئی۔ یہ میٹنگ کمپنی کے بورڈ آف ڈائریکٹرز کی تھی جس میں ان مالی نتائج کو منظوری دی گئی۔
اس پرکشش کارکردگی کو سراہتےہوئے جناب سمت دیب نے کہا کہ اس کارکردگی سے بھارت کو صحیح معنوں میں آتم نربھر بنانے کے این ایم ڈی سی کے عہد کی عکاسی ہوتی ہے۔
۔۔۔
ش ح ۔ اس۔ ت ح ۔
U –5836
(Visitor Counter : 81